CELEX: 32011D0906(01)
Language: et
Date: 2011-06-15 00:00:00
Title: Otsus nr S8, 15. juuni 2011 , määruse (EÜ) nr 883/2004 (sotsiaalkindlustussüsteemide koordineerimise kohta) artiklis 33 sätestatud proteeside, oluliste abivahendite ja muude oluliste mitterahaliste hüvitiste andmise kohta  EMPs ja EÜ-Šveitsi kokkuleppe raames kohaldatav tekst

6.9.2011   
            
            
               ET
            
            
               Euroopa Liidu Teataja
            
            
               C 262/6
            
         OTSUS nr S8,
   15. juuni 2011,
   määruse (EÜ) nr 883/2004 (sotsiaalkindlustussüsteemide koordineerimise kohta) artiklis 33 sätestatud proteeside, oluliste abivahendite ja muude oluliste mitterahaliste hüvitiste andmise kohta
   (EMPs ja EÜ-Šveitsi kokkuleppe raames kohaldatav tekst)
   2011/C 262/06
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (1) (sotsiaalkindlustussüsteemide koordineerimise kohta) artikli 72 punkti a, mille kohaselt halduskomisjon tegeleb kõigi määrusest (EÜ) nr 883/2004 ja määrusest (EÜ) nr 987/2009 (2) tulenevate haldus- ja tõlgendusküsimustega,
   võttes arvesse määruse (EÜ) nr 883/2004 artikli 33 lõiget 2,
   toimides vastavalt määruse (EÜ) nr 883/2004 artikli 71 lõike 2 teises lõigus sätestatud tingimustele
   ning arvestades järgmist:
   
               (1)
            
            
               Määruse (EÜ) nr 883/2004 artikli 33 lõige 1 on kaitseklausel kohaldamiseks sel ajavahemikul, mis järgneb vahetult pärast seda, kui asjaomase isiku suhtes on hakatud kohaldama varasemast erinevat õigust.
            
         
               (2)
            
            
               Kõnealust artiklit kohaldatakse, kui isik võib kaotada õiguse vastavalt tema erivajadustele kohandatud mitterahalisele haigushüvitisele ja mida isik saab või mis on isikule määratud, kuid mida isik ei ole veel saanud kohaldatava õiguse muutumise tõttu.
            
         
               (3)
            
            
               Sellist kahju võib pidada ebaproportsionaalseks, võttes arvesse hüvitise iseloomu ja asjaomase isiku tervislikku seisundit,
            
         ON TEINUD JÄRGMISE OTSUSE:
   Artikkel 1
   Määruse (EÜ) nr 883/2004 artikli 33 lõikes 1 osutatud proteesid, olulised abivahendid ja muud olulised mitterahalised hüvitised on hüvitised,
   
               —
            
            
               mis on kohandatud vastavalt isiku erivajadustele,
            
         
               —
            
            
               on isikule üleandmisel või on isikule määratud, aga veel mitte üle antud ja
            
         
               —
            
            
               mida on nii määratlenud või käsitlenud nii see liikmesriik, kelle õiguse alla kindlustatud isik kuulus enne teise liikmesriigi õiguse alla üleminekut.
            
         Käesoleva otsuse lisas on mittetäielik loetelu hüvitistest, mida võib käsitleda kui eelpoolnimetatuid, tingimusel et eelpoolloetletud tingimused on täidetud.
   Artikkel 2
   Käesolev otsus avaldatakse Euroopa Liidu Teatajas. Seda kohaldatakse alates selle avaldamise kuupäevast.
   
      
         
            Halduskomisjoni esimees
         
         Éva GELLÉRNÉ LUKÁCS
      
   
   
      (1)  ELT L 166, 30.4.2004, lk 1 (Parandus, ELT L 200, 7.6.2004, lk 1).
   
      (2)  Euroopa Parlamendi ja nõukogu määrus (EÜ) nr 987/2009, 16. september 2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord, ELT L 284, 30.10.2009, lk 1.
   
      LISA
      
         Proteesid
      
      
                  a)
               
               
                  ortopeedilised proteesid;
               
            
                  b)
               
               
                  nägemise abivahendid nagu silmaproteesid;
               
            
                  c)
               
               
                  hambaproteesid (kinnitatud ja eemaldatavad).
               
            
         Olulised abivahendid
      
      
                  d)
               
               
                  ratastoolid, ortoosid, jalatsid ning muud liikumise, seismise ja istumise abivahendid;
               
            
                  e)
               
               
                  kontaktläätsed, suurendavad ja teleskoopprillid;
               
            
                  f)
               
               
                  kuulmise ja kõnelemise abivahendid;
               
            
                  g)
               
               
                  nebulisaatorid;
               
            
                  h)
               
               
                  suuõõnes kasutatavad obturaatorid;
               
            
                  i)
               
               
                  ortodontilised aparaadid.
               
            
         Muud olulised mitterahalised hüvitised
      
      
                  j)
               
               
                  statsionaarne eriarstiabi;
               
            
                  k)
               
               
                  sanatoorne ravi;
               
            
                  l)
               
               
                  taastusravi;
               
            
                  m)
               
               
                  täiendav diagnostika;
               
            
                  n)
               
               
                  kõik toetused eespoolnimetatud kulutuste osaliseks hüvitamiseks.